Jegyzőkönyv

2016. augusztus 15. napján 18,00 órakor a Pethőhenye Faluház helyiségében megtartott nyilvános képviselő-testületi ülésről.

**Jelen vannak** Deák István György polgármester

Szabó Frigyes alpolgármester

Porpáczy Andrásné képviselő 18,09 órakor érkeztek

Kövesi Ferencné képviselő

Szita Gabriella jegyző

Bartus Dávid képviselő 18,09 órakor érkeztek

**Tanácskozási Joggal meghívottak:**

Dr Koczka Csaba Zalaegerszegi Járási Hivatal Hivatalvezető

Ribáné Pintér Judit Zala Megyei Kormányhivatal Törvényességi Ellenőrzési Osztály részéről

Karsai Katalin

**Deák István György polgármester** köszöntötte a megjelenteket, külön köszöntötte a Zalaegerszegi Járási Hivatal vezetőjét Dr Koczka Csabát, és a Zala Megyei Kormányhivatal Törvényességi Ellenőrzési Osztályának munkatársát Ribáné Pintér Juditot, ezt követően megállapította, hogy az ülés határozatképes, jelenlévő képviselők száma 3 fő. majd javaslatot tett a napirendekre. A képviselő-testület 3 igen egyhangú szavazattal a kiküldött napirendtől eltérően az alábbi napirendet fogadta el.

**Napirend:**

1. **2016. július 21. napján tartott képviselő-testületi ülés jegyzőkönyvének megtárgyalása  
   Előadó: Deák István György polgármester**
2. **Egyebek**

**Napirend tárgyalása:**

1. **2016. július 21. napján tartott képviselő-testületi ülés jegyzőkönyvének megtárgyalása**

**Előadó: Deák István György polgármester**

**Deák István György polgármester:** Az előző testületi ülésen volt egy vita az iskola felújítás pályázatáról. Az iskolában tulajdon részünk van 19%. Jelenleg Zalaszentivánnal olyan a kapcsolat, hogy 2010 év óta nem adták át a legfontosabb anyagainkat. Térképeinket, rendezési tervet illetve ahhoz kapcsolódó anyagokat, pedig akkor ők is fizettek érte. Mai napig nem adják át, ezeket az anyagokat a jegyző asszony hiába kéri. A Zalaszentivántól történő válás óta zajló játék odáig jutott, hogy az ezelőtti iskola felújítás tekintetében bírói aláírás pótlás történt, amely számunkra előnytelen volt, akaratunkkal ellentétes. A bontott anyaggal nem számoltak el a tulajdonos társakkal. Sérelmezik azt, hogy a felújítás során nem tekinthettek be semmibe, Szabó Frigyes alpolgármestert pl. elzavarták a felújítási munkaterületről. Nem hiszi, hogy így kell ezt lejátszani. A mostani újabb felújítás több mint 140 milliós játék. Az ezelőtti testületi ülés jegyzőkönyvét nem írta alá, mert szerinte a jegyző Szita Gabriella nem őket támogatta, képviselte. A Zalaszentiváni polgármester szép szavakkal elmondta, hogy mindent megígér. Ismertette a pályázat kapcsán tett nyilatkozatot. A testületi ülésen a pályázati nyilatkozat nem lett felolvasva. A vita hosszan zajlott, de az ingatlannak nem kezelői, nem tudnak felette rendelkezni stb. Nincsenek az ingatlan tekintetében joggyakorlási lehetőségben. Fő aggálya a nyilatkozat 5 éves fenntartási kötelezettségre vonatkozó része. Ezt nem tudják szavatolni, mivel birtokon kívül vannak. A fő aggály még, hogy az eredeti funkciót meg kell tartani a fenntartási időszak alatt, illetve garantálni kell az elért eredményt. Erről egy szó nem volt, hogy ilyen felelősségük is van. Elmondta, hogy az iskolában a felújítás után látogatást tettek, hatalmas ablakok vannak. Végig nézték az osztályokat az igazgató engedélyével. Verőfényes napban egy terem kivételével el voltak húzva a függönyök és égtek a villanyok. Ekkor arról szólt a vita, hogy 16 milliót hogyan adjanak össze a fenntartáshoz. Hol tudná biztosítani az előírtakat, aki nincs is ott az iskolában, senki nem tudja, hogy meddig működik a kazán. Ekkor aláírom a nyilatkozatot, és nem valósul meg aminek meg kell, akkor fizessük vissza a 25 millió Ftránk eső részt? Azért kérte a testületi ülést, hogy a nyilatkozat ezen részét a testület vonja vissza, mivel nem vagyunk az ingatlanon belül. A pályázat ezen részeit nem tudja biztosítani. Kérte az alpolgármestert ő is mondja el véleményét. Az a baj, hogy lehet, hogy pici falu vagyunk, de azért ne nézzenek senkit hülyének.

**Porpáczy Andrásné képviselő:** Nem mutatták meg a nyilatkozatot, nem ismertük meg annak tartalmát.

**Karsai Katalin:** A képviselő-testület azért ült össze rendkívüli ülésként, mivel szerdán kaptán meg a szükséges papírokat. Pethőhenye Önkormányzat. nem vállal a pályázatból eredő erkölcsi és anyagi felelősséget.

**Deák István György polgármester:** Titkolózás zajlott. Miután már többször is megjártuk, azért most óvatosak vagyunk. A felelősség nyilatkozat ezen része tekintetében Dr Koczka Csaba szerint igazuk van-e vagy sem. Dormán úr esküdözött, hogy az övé minden felelősség. De arról nem volt szó, hogy mi ilyen felelősség nyilatkozatot írunk alá. Annak tartalmát nem olvasta fel senki.

**Karsai Katalin:** A vita azon zajlott, hogy a Mák szerint az első állásfoglalás alapján konzorciumban kell indulni, mivel 4 tulajdonos van. Azonban ők egyénileg kívántak indulni a pályázaton, és a tulajdonos társaktól hozzájáruló nyilatkozat kell, egyéb felelősséggel nem tartoznak.

**Szita Gabriella jegyző**: A határozat szövegék az ülésen fogalmazták meg, együtt, szóról-szóra, mondatról-mondatra egyeztetve.

**Deák István György polgármester:** Később az iskolába nem engedték be őket, mert riasztó lett felszerelve az iskolára. A Zalaszentiváni hivatalban is az történt, hogy nem tudtak felmenni az emeletre a jegyzőhöz, mert riasztó volt, meg kód, amit ők sosem kaptak meg. Mivel nincsenek birtokon belül, így semmilyen ráhatással sincsenek a vállalásokra.

**Szabó Frigyes alpolgármester:** Annyit fűzne hozzá, hogy a testületben szerepel a konzorciumi utalás. Szerinte azzal tudnák ezt, ha kihagynák a határozatból a konzorciumra vonatkozó részt töröljék.

**Szita Gabriella jegyző**: A képviselő-testület ülésén egyeztetett, megszavazott határozatot utólag az alpolgármester úr által javasoltak szerint nem lehet módosítani. Arra van lehetőség, hogy a mai ülésen a határozatot megváltoztassák, módosítsák, visszavonják.

**Karsai Katalin:** Amikor kérték, hogy a pályázati dokumentációt mutassák meg, akkor az a válasz érkezett Zalaszentiván részéről, hogy akkor tudják megmutatni, ha befogadták a pályázatot.

**Deák István György polgármester:** A miniszterelnök úrhoz fog panasszal fordulni az eljárás miatt. Ez egyszerűen abszurd. Levél elkészítésére felkérte Karsai Katalint.

Indítványozta, hogy Pethőhenye Község Önkormányzati Képviselő-testülete a 45/2016.(VII.21.) számú határozatát tartsa fenn, azonban az Önkormányzat az Egervári László Általános Iskola 8921 Zalaszentiván Kinizsi P. u. 2 (362 hrsz) alatti ingatlannal kapcsolatos TOP- 3.2.1-15 „Önkormányzati Épületek energetikai korszerűsítése” keretében benyújtásra került „Általános Iskola energetikai korszerűsítése Zalaszentivánon” című kérelemhez adott hozzájáruló nyilatkozat kötelező fenntartási időszakra vonatkozó részét biztosítani nem tudja, mivel tulajdonrésze ellenére nincs birtokon belül.

Képviselő-testület felkéri a polgármestert, hogy a határozatról tájékoztassa a pályázatot kiíró hatóságot.

További kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta a napirend tárgyában elhangzott indítványt.

Pethőhenye Község Önkormányzati Képviselő-testülete 5 igen egyhangú szavazattal a következő határozatot hozta:

**Pethőhenye Község Önkormányzati Képviselő-testületének  
56/2016.(VIII.15.) számú határozata**

Pethőhenye Község Önkormányzati Képviselő-testülete a 45/2016.(VII.21.) számú határozatát fenntartja, azonban az Egervári László Általános Iskola 8921 Zalaszentiván Kinizsi P. u. 2 (362 hrsz) alatti ingatlannal kapcsolatos TOP- 3.2.1-15 „Önkormányzati Épületek energetikai korszerűsítése” keretében benyújtásra került „Általános Iskola energetikai korszerűsítése Zalaszentivánon” című kérelemhez adott hozzájáruló nyilatkozat kötelező fenntartási időszakra vonatkozó részét biztosítani nem tudja, mivel tulajdonrésze ellenére nincs birtokon belül.

Képviselő-testület felkéri a polgármestert, hogy a határozatról tájékoztassa a pályázatot kiíró hatóságot.

**Határidő: azonnal**

**Felelős: Deák István György polgármester**

1. **Egyebek**

* **Tájékoztató  
  Előadó: Deák István György polgármester**

**Deák István György polgármester:** Elmondta, hogy százezer forintot elfutkosott a tulajdonuk miatt. Az irodai helyiséget úgy rendezték be, hogy egy széket nem kaptak Zalaszentivántól. Azért kérték fel Karsai Katalint, mert ő nem főállású polgármester és nem tud ilyen ügyekben nap mint nap futkosni.

**Karsai Katalin:** Nem hiszi el, hogy a saját irattárából egy adásvételi szerződést nem tud a hivatal átadni. Nem hiszi el, hogy a kifizetésről, amelyről a képviselő-testület határozott nem lehet két hónap alatt átadni.

**Deák István György polgármester:** Bírósági pert akarnak indítani az ügyben, ezért fontosak ezek az iratok. Pethőhenye az ingóságát kéri, azt használják öt éve, mindenben használják a tulajdonukat, meg akarják szüntetni a közös tulajdont. Nagyon nagyvonalúan adták el a tulajdon részüket, hiszen 15 millió Ft-ot 15 év alatt kellett megfizetni. Beszélt az NFÖ Kft ügyvezetőjével, aki azt mondta, hogy ő biztosítja, hogy két héten belül visszafizeti a pénzt. Ez becsületbeli ügy.

**Karsai Katalin:** Nem tudja, hogy a Közös Hivatal megtette-e a lépéseket a pénz visszafizetésére.

**Deák István György polgármester:** Egyik falu sem kérte vissza a pénzt. Ők azt akarják, hogy adják vissza azt a pénzt, amit beraktak a mosodába. Ha valaki a társ önkormányzatokkal becsületes akar lenni, nem csak akkor kell összehívni a társ önkormányzatokat, amikor kell valami, hanem akkor is, ha el kell ismerni, hogy megvezettünk benneteket. Nem sok az a pénz, egy kirándulásra elég.

A napirenddel kapcsolatosan egyéb nem hangzott el, a napirend tárgyalását az ülést levezető polgármester lezárta, a képviselő-testület áttért a következő napirend tárgyalására.

* **Közútkezelői nyilatkozat ismertetése  
  Előadó: Deák István György polgármester**

**Deák István György polgármester:** Ismertette a KPM részéről érkezett levelet, amely lakott terület kezdete jelzőtábla elhelyezésére vonatkozó szabályokat ismertette.

**Kövesi Ferencné:** Sajnálatos, hogy október31-ig teszik meg az általuk vállalt táblák kihelyezését.

A napirenddel kapcsolatosan egyéb nem hangzott el, a napirend tárgyalását az ülést levezető polgármester lezárta, a képviselő-testület áttért a következő napirend tárgyalására.

* **15 éves Gördülő fejlesztési terv megtárgyalása  
  Előadó: Deák István György polgármester**

**Deák István György polgármester** Elmondta, hogy a régi időszakban még Zalaszentivánhoz kötötten készültek a közművek. Annak idején javasolták, hogy az elavult eternit csöveket cseréljék ki. Az a gond, hogy az elavult rendszer másik falvak felújítási keretét terhelik. Zalaszentivánon nagyon régóta meg volt már a vízvezeték rendszer, amikor Pethőhenyén azt létrehozták. Amit nem értek, hogy Pethőhenyén teljesen új rendszer van, és nem tudják ellenőrizni, hogy az hogy működik. Mert amikor elvisznek egy szivattyút javítani azt nem tudjuk ellenőrizni. Amikor itt megszüntették a szennyvíztelepen a régi szivattyúkat, akkor megengedték, hogy megnézzem a szivattyúkat. Az önkormányzat kikérte a leselejtezett szivattyúkat. Amit megkaptunk, hogy tökéletes jó szivattyú, az kiverte a biztosítékot. Akihez elvitték javíttatni, - egyébként ő javítja a Zalavíz által leadott szivattyúkat is- ő mondta, hogy a bevitt szivattyú le van égve. Szerencsére a kapott másik szivattyú jól működött.

A következő ülésre hívjanak meg a Zalavíz Zrt részéről szakembert a témában. Holnapi nap folyamán egyeztetnek időpontot a következő testületi ülésre.

A napirenddel kapcsolatosan egyéb nem hangzott el, a napirend tárgyalását az ülést levezető polgármester lezárta, a képviselő-testület áttért a következő napirend tárgyalására.

* **Polgármesteri kérés  
  Előadó: Deák István György polgármester**

**Deák István György polgármester:** Mivel a jegyző asszony nem jogász, ezért kéri, hogy a következő testületi ülésre a hivatal dolgozói között jogviszonyban álló jogászok közül egy legalább jöjjön el. Ebben az esetben látja biztosítottnak azt, hogy jelzés érkezzen amennyiben egy-egy döntésük törvénysértő.

**Szita Gabriella jegyző:** A polgármester úr által elmondottakra reagálva elmondta, hogy a jogász nem fejből dolgozik hanem írott joganyagból, tehát még az ő esetükben is szükséges az írott jogszabály áttanulmányozása.

A napirenddel kapcsolatosan egyéb nem hangzott el, a napirend tárgyalását az ülést levezető polgármester lezárta, a képviselő-testület áttért a következő napirend tárgyalására.

1926 órakor távozott a képviselő-testület üléséről Dr Koczka Csaba Zala Megyei Kormányhivatal Zalaegerszegi Járási Hivatal vezetője és Ribáné Pintér Judit a Zala Megyei Kormányhivatal törvényességi osztályának munkatársa.

Képviselő-testület 10 perc szünet után folytatta munkáját.

* **Tájékoztatók  
  Előadó: Deák István György polgármester**

**Deák István György polgármester** Felkérte Katalint ismertesse az ügyek állását**.**

**Karsai Katalin.** Elmondta, hogy állnak az ügyek, mert nem kapják meg az anyagokat. A környezet szennyezéssel kapcsolatosan elmondta, hogy a régi malom épületnél talált veszélyes hulladék kapcsán felvette a kapcsolatot a Greenpeaccel. Valószínű, hogy szeptemberben az ő részvételükkel talaj és vízmintát fognak venni és vizsgálni, melynek értéke hozzávetőlegesen 3 millió Ft. Az NFÖ Kft ügy kapcsán elmondta, hogy mivel nem kapták meg az anyagokat, addig nem tudnak fizetési meghagyást kérni. Amint megkapják az anyagokat, akkor tudnak tovább lépni. Amint megkapják a kért adásvételi szerződést akkor tudnak tovább lépni.

**Deák István György polgármester** Kéri, hogy Katalin újságíróval vegyen fel kapcsolatot, amennyiben 10 napon belül nem érkeznek meg a kért iratok. Kéri az ügyvéd urat, hogy amennyiben nem kapják meg az iratokat, akkor úgy kérjék meg az iratokat, hogy azért már büntetés is kiszabható legyen.

**Karsai Katalin:** Még egy folyamatban lévő ügy van, a Zsidó temetőhöz vezető út kérdése. A kért levél elküldésre került, de eddig válasz még nem érkezett.

**Deák István György polgármester** Véleménye szerint a pályázattal kapcsolatos iratok kikérését a Zsidó hitközség közvetlenül kérje Brüsszeltől.

**Karsai Katalin** Elmondta, hogy az EMMIT tájékoztatja, és azt fogja javasolni, hogy az Olafnál tegyék meg a feljelentést. Az ügyvéddel kapcsolatosan szeptember első hetében fordulnak az iratok kikérése felé.

**Deák István György polgármester** Elmondta, hogy ugyan a rendőrségnél elévült az ügy, de a NAV-nál nem.

A napirenddel kapcsolatosan egyéb nem hangzott el, a napirend tárgyalását az ülést levezető polgármester lezárta, a képviselő-testület áttért a következő napirend tárgyalására.

* **Ismertette Nagypáli polgármester levelét  
  Előadó: Deák István György polgármester**

**Deák István György polgármester:** Ismertette a levelet.

**Szabó Frigyes alpolgármester:** Miért nem helyeztek át korábban valakit 8 órába Pethőhenyére. Véleménye szerint mindenképpen éljenek a lehetőséggel.

**Szita Gabriella jegyző:** Korábban ennek nem voltak meg a szervezeti feltételei**.** Elmondta, hogy elkészíti a dolgozó munkaköri leírását.

A napirenddel kapcsolatosan egyéb nem hangzott el, a napirend tárgyalását az ülést levezető polgármester lezárta, a képviselő-testület áttért a következő napirend tárgyalására.

* **Augusztus 20. napi Kirándulás  
  Előadó: Deák István György polgármester**

**Deák István György polgármester:** Elmondta, hogy kb 9,30 körül indul a busz. Az a gond, hogy ha Esztergom-Visegrád lenne az útvonal, akkor nem fognak tudni bejutni a fővárosba. Inkább nézzék meg a várkert bazárt, a várban óriási kirakodó vásár lesz ahol Gyutai Úr fogadja őket.

**Karsai Katalin:** A gyerekek és kísérői részére be tudnak menni a Parlamentbe. Fontos, hogy ehhez regisztrálni kell, tehát szükség lesz adatokra a holnapi nap során. Lehetőség lenne vacsorára is. Azt javasolják, hogy a környéken mozogjanak, mert este 7 után már nem nagyon lehet mozogni. Szinte teljesen lezárják a Duna környékén lévő utcákat. A buszt olyan helyre kell elhelyezni, amit könnyű mondjuk metróval megközelíteni.

**Deák István György polgármester:** Nagyon szép lett volna Esztergom és Visegrád. Azonban ha ragaszkodni az elképzeléshez, akkor Budapestre nem jutnak be.

**Karsai Katalin.** Úgy kell számolni, hogy hozzávetőlegesen éjfél körül szüntetik meg a lezárásokat. Körül belül 600ezer ember várható a tűzijátékra.

**Porpáczy Andrásné képviselő:** Mi lesz, ha sokat kell metrózni és kicsi gyerekek is lesznek.

**Deák István György polgármester:** Tájékoztatják a szülőket, hogy túl pici gyerekekkel nem ajánlják ezt a kirándulást.

A napirenddel kapcsolatosan egyéb nem hangzott el, a napirend tárgyalását az ülést levezető polgármester lezárta, a képviselő-testület áttért a következő napirend tárgyalására.

Egyéb nem hangzott el, a polgármester bejelentette, hogy az elfogadott napirendet a képviselő-testület megtárgyalta, megkérdezte a képviselőket, van-e egyéb közérdeket érintő kérdésük, vagy bejelentésük.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 20,15 órakor bezárta.

**K.m.f.**

**Deák István György Dr. Györe Kinga  
 polgármester aljegyző**

**Szita Gabriella jegyző**

**akadályoztatása miatt**